
80 DR 30.6.2009 

 
 

Maknanya perkara ini perlu juga diberi perhatian kerana kita bimbang mereka yang 
mempunyai penyakit khusus ini juga merupakan penyebar kepada selesema H1N1 ini, 
kerana kita mempunyai banyak kes import daripada kes-kes tempatan.   

Walaupun kita tahu kes import ini kita dapat kesan daripada mereka yang masuk 
ke dalam negara kita melalui pintu-pintu masuk dalam negara, tetapi ada juga pintu-pintu 
masuk yang tidak discreening dengan secara tepat. Misalnya di Bukit Kayu Hitam, kalau 
kita tengok pada peringkat awal belum ada screening yang khusus seperti mana yang 
terdapat di lapangan terbang. Jadi saya rasa pihak kementerian perlulah memberikan 
perhatian kerana kita tidak mahu masalah Influenza A H1N1 ini terjadi seperti mana Evian 
Flu yang telah kita hadapi tiga atau empat tahun yang lepas. Begitu juga dengan mereka 
yang tidak melaporkan diri apabila terkena dengan contact di dalam kapal terbang. Apakah 
tindakan pihak kementerian ataupun pihak berwajib terhadap mereka yang tidak tampil ke 
muka disebabkan oleh apa yang disebutkan oleh Yang Berhormat Kuala Krai tadi, stigma 
tentang babi tadi ini.   

Akhir sekali saya ingin bertanya kepada kementerian, apakah persediaan pihak 
kementerian kepada mereka yang ingin menunaikan fardu haji, kerana saya mendapat 
maklumat ataupun feedback daripada peringkat bawahan. Apakah mereka dihalang 
ataupun ada sekatan-sekatan terhadap penunaian fardu haji pada tahun ini disebabkan 
oleh berlakunya epidemik selesema Influenza A H1N1 ini. Sekian, terima kasih.   

4.57 ptg.   

Dato' Ismail  Kasim [Arau]: Terima kasih Tuan Yang di-Pertua. Saya ingin 
membangkitkan beberapa perkara berhubung dengan kedudukan pencegahan yang sama 
ada telah dirancang ataupun telah dilaksanakan oleh pihak kerajaan.   

Pertama kalau kita lihat beberapa buah negara, walaupun kes ini di peringkat awal 
begitu kecil bilangan penghidapnya yang melibatkan penghidap di peringkat domestik 
ataupun peringkat international.  Akan tetapi akhir-akhir ini kita lihat ianya semakin menular 
dan berkembang sehingga melibatkan penutupan beberapa buah sekolah dan sebagainya.   
Jadi, tidakkah boleh dilaksanakan bahawa penumpang di peringkat international ini 
diperiksa keseluruhannya baru dibenarkan turun daripada pesawat seperti mana yang 
berlaku di negara Hong Kong, China dan sebagainya.  Mereka tidak membenarkan sama 
sekali keseluruhan penumpang turun dari pesawat sebelum dapat diperiksa taraf kesihatan 
mereka.   

Jadi kita minta perkara ini dikuatkuasakan kerana kita lihat kalau kerajaan tidak 
membuat tindakan tegas, hanya membuat pemeriksaan secara random dengan izin, maka 
kita akan menghadapi masalah apabila perkara ini tersebar apabila penumpang-
penumpang ini balik ke tempat-tempat tertentu yang boleh menyebabkan ianya 
berkembang ke seluruh negara.   

Seterusnya, langkah awal yang dicadangkan oleh pihak kementerian iaitu suntikan 
pencegahan vaksin kepada semua babi peliharaan yang ada di negara kita, yang mana 
saya difahamkan persatuan penternak memberitahu bahawa terdapat lebih tiga juta ekor 
yang terdapat di negara kita. Mulanya cadangan yang dibuat oleh beberapa pihak seperti   
Pfizer  dan sebagainya, sebuah syarikat yang mengeluarkan vaksin dan ubat-ubatan ini.   

Mereka mencadangkan supaya setiap ekor ini disuntik melalui beberapa suntikan 
pencegahan bagi mengelak daripada jangkitan tempatan ini dan berpunca daripada 
keadaan-keadaan penternakan yang ada di negara kita supaya tidak seperti virus ataupun 
wabak-wabak yang terdahulu, yang merebak baru kita nak menjalankan suntikan ini. Saya 
melihat kosnya yang ditawarkan oleh Pfizer pun tidaklah begitu mahal dan kita harus 
dengan segera mengambil tindakan pencegahan kepada wabak yang cukup bahaya pada 
negara ini.  Sekian.   

Timbalan Yang di-Pertua [Datuk Dr. Haji Wan Junaidi Tuanku Jaafar]: Yang 
Berhormat Menteri, oleh kerana masa ada sedikit lagi, bagi peluang kepada Yang 
Berhormat Kinabatangan.   

 



Maknanya perkara ini perlu juga diberi perhatian kerana kita bimbang mereka yang mempunyai penyakit khusus ini juga merupakan penyebar kepada selesema H1N1 ini, kerana kita mempunyai banyak kes import daripada kes-kes tempatan. Walaupun kita tahu kes import ini kita dapat kesan daripada mereka yang masuk ke dalam negara kita melalui pintu-pintu masuk dalam negara, tetapi ada juga pintu-pintu masuk yang tidak discreening dengan secara tepat. Misalnya di Bukit Kayu Hitam, kalau kita tengok pada peringkat awal belum ada screening yang khusus seperti mana yang terdapat di lapangan terbang. Jadi saya rasa pihak kementerian perlulah memberikan perhatian kerana kita tidak mahu masalah Influenza A H1N1 ini terjadi seperti mana Evian Flu yang telah kita hadapi tiga atau empat tahun yang lepas. Begitu juga dengan mereka yang tidak melaporkan diri apabila terkena dengan contact di dalam kapal terbang. Apakah tindakan pihak kementerian ataupun pihak berwajib terhadap mereka yang tidak tampil ke muka disebabkan oleh apa yang disebutkan oleh Yang Berhormat Kuala Krai tadi, stigma tentang babi tadi ini. Akhir sekali saya ingin bertanya kepada kementerian, apakah persediaan pihak kementerian kepada mereka yang ingin menunaikan fardu haji, kerana saya mendapat maklumat ataupun feedback daripada peringkat bawahan. Apakah mereka dihalang ataupun ada sekatan-sekatan terhadap penunaian fardu haji pada tahun ini disebabkan oleh berlakunya epidemik selesema Influenza A H1N1 ini. Sekian, terima kasih. 4.57 ptg. Dato' Ismail Kasim [Arau]: Terima kasih Tuan Yang di-Pertua. Saya ingin membangkitkan beberapa perkara berhubung dengan kedudukan pencegahan yang sama ada telah dirancang ataupun telah dilaksanakan oleh pihak kerajaan. Pertama kalau kita lihat beberapa buah negara, walaupun kes ini di peringkat awal begitu kecil bilangan penghidapnya yang melibatkan penghidap di peringkat domestik ataupun peringkat international. Akan tetapi akhir-akhir ini kita lihat ianya semakin menular dan berkembang sehingga melibatkan penutupan beberapa buah sekolah dan sebagainya. Jadi, tidakkah boleh dilaksanakan bahawa penumpang di peringkat international ini diperiksa keseluruhannya baru dibenarkan turun daripada pesawat seperti mana yang berlaku di negara Hong Kong, China dan sebagainya. Mereka tidak membenarkan sama sekali keseluruhan penumpang turun dari pesawat sebelum dapat diperiksa taraf kesihatan mereka. Jadi kita minta perkara ini dikuatkuasakan kerana kita lihat kalau kerajaan tidak membuat tindakan tegas, hanya membuat pemeriksaan secara random dengan izin, maka kita akan menghadapi masalah apabila perkara ini tersebar apabila penumpang- penumpang ini balik ke tempat-tempat tertentu yang boleh menyebabkan ianya berkembang ke seluruh negara. Seterusnya, langkah awal yang dicadangkan oleh pihak kementerian iaitu suntikan pencegahan vaksin kepada semua babi peliharaan yang ada di negara kita, yang mana saya difahamkan persatuan penternak memberitahu bahawa terdapat lebih tiga juta ekor yang terdapat di negara kita. Mulanya cadangan yang dibuat oleh beberapa pihak seperti Pfizer dan sebagainya, sebuah syarikat yang mengeluarkan vaksin dan ubat-ubatan ini. Mereka mencadangkan supaya setiap ekor ini disuntik melalui beberapa suntikan pencegahan bagi mengelak daripada jangkitan tempatan ini dan berpunca daripada keadaan-keadaan penternakan yang ada di negara kita supaya tidak seperti virus ataupun wabak-wabak yang terdahulu, yang merebak baru kita nak menjalankan suntikan ini. Saya melihat kosnya yang ditawarkan oleh Pfizer pun tidaklah begitu mahal dan kita harus dengan segera mengambil tindakan pencegahan kepada wabak yang cukup bahaya pada negara ini. Sekian. Timbalan Yang di-Pertua [Datuk Dr. Haji Wan Junaidi Tuanku Jaafar]: Yang Berhormat Menteri, oleh kerana masa ada sedikit lagi, bagi peluang kepada Yang Berhormat Kinabatangan.